Žiedinis pasaulis
Žiedinis pasaulis (angl. Ringworld) – 1970 m. išleista JAV rašytojo Larry Niven mokslinės fantastikos knyga. 1970 m. „Žiedinis pasaulis“ laimėjo Nebula premiją, 1971 m. – Hugo ir Locus premijas. Šiuo metu yra laikoma fantastikos klasika ir viena įtakingiausių knygų fantastikos istorijoje. „Žiedinio pasaulio“ veiksmas vyksta Larry Niven sugalvotame ateities pasaulyje, vadinamame „Pažįstamu kosmosu“ (angl. Known Space). Tame pačiame pasaulyje vyksta daugelio kitų nesusijusių rašytojo knygų ir apysakų veiksmas. Taip pat, Larry Niven vėliau parašė keturis „Žiedinio pasaulio“ tęsinius, o kartu su rašytoju Edward M. Lerner – keturias priešistores ir dar vieną tęsinį, kartu bendrai pavadintas Pasaulių flotile (angl. Fleet of Worlds).